
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

privind aprobarea actualizării prețurilor stabilite prin HCLTM nr.104/31.03.2017 aferente activităţilor de reparaţii şi întreţinere a a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii
Motivul emiterii proiectului de hotărâre
1. Descrierea situației actuale


Consiliul Local al Municipiului Timişoara, prin Hotărârea nr. 104/31.03.2017, a aprobat atribuirea contractului pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii, către SC Drumuri Municipale Timişoara SA, în temeiul art. 31 din Legea nr. 98/2016.


2. Schimbări preconizate și rezultate așteptate


Începând cu 01.01.2018 conform H.G. nr.846/29.11.2017 salariul de bază minim brut pe țară garantat în plată se stabilește la cuantumul de 1.900 lei lunar. Totodată conform O.U.G. nr. 79/08.11.2017 pentru modificarea și completarea Legii nr.227/2015 privind Codul Fiscal, se transferă C.A.S. și C.A.S.S. din sarcina angajatorului în sarcina angajatului. 

Prin adresa cu nr. 187/12.01.2018, înregistrată la Primăria Municipiului Timișoara cu nr. RE2018-000101/12.01.2018, SC Drumuri Municipale Timişoara SA înaintează Devizul ofertă actualizat pentru lucrările de reparații și întreținere.

3. Concluzii        

Prin urmare consider oportună promovarea Proiectului de hotărâre privind actualizarea Devizului ofertă conform  modificărilor legislative şi propunerii SC Drumuri Municipale Timişoara SA şi în conformitate cu art.45 alin.2 lit.e din Legea nr.215/2001 privind administraţia publică locală, cu modificările şi completările ulterioare, supun spre dezbatere şi aprobare Consiliului Local al Municipiului Timişoara proiectul de hotărâre mai sus menționat.

